Die Hawker Siddeley HS 748 is 'n mediumgrootte turboskroef aangedrewe vliegtuig, oorspronklik ontwerp en gebou deur die Britse vervaardiger Avro. Dit was die laaste vliegtuig wat deur Avro ontwikkel is voor die maatskappy ontbind is. Die HS 748 was ontwikkel gedurende die laat 1950's as deel van Avro se strategie om die siviele en uitvoermarkte te betree. Die vliegtuig was ontwerp om die verouderde Douglas DC-3s, op daardie stadium in gebruik wêreldwyd, te vervang. Dit was ontwerp as 'n moderne streeksvliegtuig en toegerus met die Rolls-Royce Dart turboskroefmotore. Aanvanklik sou dit minder as 40 passasiers gedra het maar mark navorsing het bewys dat 40 die aangewese aantal vir die marksegment. Om die vliegtuig te onderskei van ander kompeterende modelle is daar besluit dat die vliegtuig se vermoeëns met die beste vergelyk kon word. Dit het kort-opstyg-en-land (STOL) vermoë ingesluit en was robuus; dit kon op kleiner vliegvelde gebruik word. Die vliegtuig het sy nooiensvlug op 24 Junie 1960 voltooi en die eerste reeks van die HS 748 is 1961 in diens gestel. "Airliner price index". Flight International. 10 Augustus 1972. p. 183.